recursal/SuperWikiNEXT-32B huggingface dataset:
**Конкеринг лајон** (англиски: *Conquering Lion*) — македонска реге група.

Животопис
---------

"Conquering Lion" е група која е оформена и работи во Тетово.

Творештво
---------

Во 2013 година, групата имала забележителни настапи на музичкиот фестивал "In Music" во Загреб, а свирела и како предгрупа на скопскиот концерт на Ману Чао. Најпосле, на 22 ноември 2013 година, групата го објавила својот трет албум "Revelation" (*Откровение*), кој бил издаден под етикетата на издавачката куќа "Пасворд", a албумот бил објавен во дигитална форма, со можност за бесплатно преземање од интернет-страницата на издавачот "Exit Label". На албумот, покрај другите песни, се застапени две соработки: едната со музичарот од Јамајка, Доналд Минот, а втората со српскиот музичар Дарка Рајиќ. Снимател на албумот е Ивица Јанкуловски, а миксот е дело на Фредерик Луно.
На 25 јануари 2014 година, во музичката продавница "Југотон" во Скопје, "Конкеринг лајон" го промовирале видео-спотот за песната "Trickster's End". Спотот бил снимен на повеќе локации: Македонија, Хрватска, Албанија и Црна Гора и во него се прикажани моменти од патувањата и концертите на групата. Снимател на спотот е Јовица Рафајловски, а режијата и монтажата се дело на Милан Тоциновски - Сако.

Галерија
--------

Наводи
------

1. ↑  "Албумот на "Конкеринг лајон" објавен од Егзит лејбл", *Дневник*, година XVII, број 5351, петок, 27 декември 2013, стр. 25.
2. ↑  "Нов спот за "Конкеринг лајон" за Trickster's End", *Дневник*, год. XVII, бр. 5373, петок, 24 јануари 2014, стр. 23.
Поглед на Овчар и Каблар
**Каблар** — планина во Србија што се наоѓа на 15 км од Чачак и 155 км од Белград. Каблар е висок 889 метри. Со планината Овчар ја гради Овчарско-кабларската Клисура, низ која протекува реката Западна Морава. Недалеку од Каблар се наоѓа познатото туристичко место Овчар Бања.

На врвот на планината постои видиковец.

Местоположба и клима
--------------------

Местоположбата на оваа планина е многу конкретна. Таа се наоѓа во Шумадија, додека соседната планина Овчар се наоѓа во динарскиот предел. Каблар има поглед на градот Чачак, Овчарско-кабларската Клисура, како и на брдото Љубиќ. Климата е планинска и умерено континентална.

Наводи
------

1. ↑  Jovan Đokić. „Katalog planina Srbije". PSD Kopaonik Beograd. Архивирано од изворникот на 2011-05-18.
Пример на каоани.
**Каоани** ― поим кој потекнува од јапонските зборови **као** (顔, лице) и **ани** (アニ, анимација). Каоанијата се мали анимирани емотиконки кои обично скокаат нагоре и надолу за да изгледаат како да лебдат. Каоанијата потекнуваат од Јапонија и се познати и како пуфки, аниме топчиња, аникаои или аниме емотиконки.

Каоанито може да има облик на животни, прехранбени производи како што се топчиња од ориз, разнобојни топчиња, цртани ликови итн. Многумина се анимирани да извршуваат одредена задача, како што се танцување, смеење или навивање.

Форматот на податотеката за каоанијата е обично GIF, бидејќи поддржува анимации. Сепак, можно е истите да се направат во формат на APNG, што е анимирана PNG слика. Каоанијата најчесто се користат на интернет-форуми, профили на Myspace, блогови и софтвер за размена на пораки за покажување расположенија или како аватари.

Поврзано
--------

* Емотиконка
* Смешко
**Европеана** (чешки: *Europeana*) е белетристичко-есеистичка книга на чешкиот писател Патрик Оуржедник од 2005 година. На македонски јазик, книгата е објавена во 2016 година во издание на „Темплум", како 113. книга во рамките на едицијата „Магма". Преводот од чешки јазик е дело на Маргарета Карајанова.

Технички одлики
---------------

Книгата е печатена во мал формат (17 сантиметри), во мек повез и има 142 страници. Книгата е каталогизирана во Националната и универзитетска библиотека „Св. Климент Охридски" - Скопје и ја носи меѓународната ознака ISBN 978-608-4658-55-9. Графичкото уредување и дизајн е дело на фирмата „Кома", а книгата е испечатена во печатницата „Пропоинт", во тираж од 400 примероци. На предната корица е наоѓа слика од Louis Raemaekers, додека на задната корица е даден кус осврт врз книгата и попис на дел од објавените книги во едицијата „Магма". Книгата е објавена со поддршка од Министерството за култура на Чешка Република.

Содржина
--------

„Европеана" претставува проза која е комбинација на белетристика и есеистика. Во неа, авторот на сериозно-комичен начин ја раскажува историјата на Европа од крајот на 19 век наваму. Притоа, тој зборува за Првата светска војна, Втората светска војна, за уметноста, социологијата, психологијата, за индустрискиот развој, за геноцидот, за расизмот, за потрошувачкото општество, за демократијата, за комунизмот и нацизмот итн.

Критички осврт кон книгата
--------------------------

Книгата се движи на границата меѓу белетристиката и есеистиката е провокативен обид да се спојат елементите на модерната и постмодерната. „Европеана" добила одлични критики во многу познати весници. На пример, „Chicago review" ја оценил како „многу чудно историско дело и генијално уметничко дело", додека „The Village Voice" ја нарекол „трагикомична проза која прави поетите да плачат од завист, која прави сите да плачат." Најпосле, според „The New York Times Book Review", книгата допира различни теми при што „немилосрдната монотонија станува неочекувано интересна, дури застрашувачка."

Наводи
------

1. 1 2 3  Патрик Оуржедник, *Европеана*, Темплум, Скопје, 2016.
2. ↑  „Поговор", во: Патрик Оуржедник, *Европеана*, Темплум, Скопје, 2016, стр. 135.
Внатрешноста на капелата Света Варвара во Мерано
**Капелата Света Варвара** е капела сместена во градот Мерано во Јужен Тирол, северна Италија.

Капелата стои веднаш зад црквата Свети Никола, Мерано. Распоредот на капелата е октагонален. Изграден е од архитектот Ханс фон Бургаузен во 1450 година, кој ја проектирал и Болничката црква.

Капелата служела како погребна капела на градот многу векови додека гробиштата не биле преместени на друга локација во 1848 година.

Подрумот служел како костурница додека главниот кат се користел за верски церемонии и молитви. Има голем број дрвени клупи и дрвен готски олтар, опкружен со два олтара од барокниот период. Надвор пред влезот има слика што го прикажува Свети Кристофер.

Надворешни врски
----------------

* Туристичка канцеларија на Мерано | Капелата Света Варвара

46°40′18″N 11°09′56″E﻿ / ﻿46.67167° СГШ; 11.16556° ИГД﻿ / 46.67167; 11.16556 46°40′18″N 11°09′56″E﻿ / ﻿46.67167° СГШ; 11.16556° ИГД﻿ / 46.67167; 11.16556
Domkirche St. Marien во Danziger Straße, гледана од запад
**Катедрална црква „Света Богородица"** (германски: *Domkirche St. Marien*) е римокатоличка катедрала во Занкт Георг, Хамбург, Германија и катедрала на Хамбуршката архиепископија (до 1994). Катедралата се наоѓа на Danziger Straße и била изградена помеѓу 1890 и 1893 по проектот на Арнолд Гилденфениг. Црквата била подигната во неоромански стил по иницијатива на епископот Бернхард Хетинг од Оснабричката епископија, тогаш истовремено и викарен апостол на Викарен апостол на нордиските мисии на Германија, а потоа надлежен за католиците од Хамбург. Била првата нова римокатоличка црква изградена во Хамбург од реформацијата.

Додатна литература
------------------

* Kamps, Gerhard (2000) *Domkirche St. Marien Hamburg*. Regensburg: Schnell & Steiner. ISBN 978-3-7954-6301-4 (германски)
* Archdiocese of Hamburg (2008) *Der Neue Mariendom. Besucherinformation* (германски)

Надворешни врски
----------------

|  |  |
| --- | --- |
| Ризница | „Катедрална црква Света Богородица (Хамбург)" на Ризницата ? |

* Службената страница на катедралата
* Црковна општина на катедралата Хамбург
* Света Богородица, информации и слики Архивирано на 3 март 2016 г.

Наводи
------

1. ↑  Дел "Neubau der St. Marien Kirche" Архивирано на 15 март 2012 г. p. 6, на: *St. Marien-Dom Hamburg* (страница а Новата катедрала Света Богородица), посетено на 21 June 2011.

Координати: 53°33′27″N 10°00′49″E﻿ / ﻿53.55750° СГШ; 10.01361° ИГД﻿ / 53.55750; 10.01361

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 237009776
* GND: 4618892-7

 |

 |

|  |  |
| --- | --- |
| Stub icon | *Оваа статија околу зграда или градба во Хамбург е никулец. Можете да помогнете со тоа што ќе ја проширите.** п
* р
* у
 |


|  |  |
| --- | --- |
| Stub icon 1 Stub icon 2 | *Оваа статија околу црковн објект или други христијански места во Германија е никулец. Можете да помогнете со тоа што ќе ја проширите.** п
* р
* у
 |
„Меѓународниот ден на јогата" го прослави Националниот совет за научни музеи (NCSM), Калкута, под Министерството за култура, Влада. на Индија. Во Јога програмата учествуваа околу дваесет и пет лица
Капалабхати на прославата на Меѓународниот ден на јогата во Калкута
**Капалбати** (*Kapalbhati*) - стара индиска вежба за дишење.

Опис
----

Називот „капалбати" потекнува од санскритските зборови *kaphala*, што значи чело и *bhati*, што значи светлина. Капалбати претставува двојна вежба: таа е вежба за дишење („пранајама") и вежба за јогиско чистење („крија"). Се смета дека оваа вежба помага за отстранување на вишокот слуз од телото, дека го зајакнува сончевиот плексус и дека ги прочистува белите дробови. Исто така, поради силното издишување и вовлекувањето на стомакот, вежбата му помага на телото да се ослободи од јаглерод диоксидот, а истовремено овозможува да се внесе повеќе кислород во крвта. На тој начин, оваа вежба го прочистува умот, ја подобрува концентрацијата и дава мир и стабилност.

Изведување на вежбата
---------------------

Капалбати се изведува така што се седнува во седечка положба при што ’рбетот, вратот и главата треба да бидат исправени, а рацете треба да бидат опуштени со дланките потпрени на колената и свртени нагоре. издишувањето е на нос, додека истовремено се вовлекува стомакот навнатре. Вдишувањето преку носот е опуштено, природно и нормално при што стомакот се враќа назад во природната положба. Кога се издишува, рацете може да бидат ставени на долниот дел од стомакот, со цел тој да се вовлече што повеќе кон ’рбетот. Вежбата се изведува околу 10-15 минути, наеднаш или во три серии од по пет минути. Во секој случај, минималното траење на вежбата е пет минути, а таа треба да се изведува во раните утрински часови, со празен стомак или 3-4 часа по јадење. Вежбата не треба да се прави доцна во ноќта, бидејќи може да предизвика несоница. Капалбати треба да ја избегнуваат лицата кои страдаат од: висок крвен притисок, срцеви проблеми, вртоглавица, епилепсија, повраќање, чир на желудникот, како и за време на бременоста.

Наводи
------

1. 1 2  Е.Т.Е, „Капалбати ја подобрува работата на мозокот", *Здравје*, понеделник, 13 февруари 2017, стр. 21.
**Коне Стојанов Божиновски** (5 април 1914

 во Татомир, Кратовско — 30 декември 1944

 во Гнилане, Косово) — македонски партизан, борец за слобода на Македонија и учесник во НОВ.

Животопис
---------

Потекнува од ситно сопственичко земјоделско семејство. Немал можност да се школува, па уште како дете работел како момок во неговото и околните села. Ја почувствувал горчината на експлоатацијата, тешкиот живот и обесправеноста. Иако живеел во село, во контактите со луѓето се интересирал за успесите на НОВ. Ги помагал борците на НОВ, вршејќи курирска должност, пренесувајќи писма и друг материјал. На 15 септември 1944 година активно му пристапил на народноослободителното движење, а потоа ѝ како борец во редовите на Седумнаесеттатa македонска ударна бригада. Посебно се истакнал во борбите против германските единици во село Страцин, на 22 и 26 октомври 1944 година и во борбите за ослободување на Куманово (10 и 11 ноември) 1944 година. По конечното ослободување на Македонија, во близината на Гнилане, бригадата учествувала во жестока борба против балистите. Оваа борба за Коне била последна, загинал на 30 декември 1944 година не дочекувајќи ја толку посакувната слобода.

Наводи
------

1. 1 2  *Нивната борба за слобода, наш патоказ за иднината*. Кратово: Општински одбор на СЗБ НОВ Кратово. 1985. стр. 30.
„***Конец***" (француски: *La Ficelle*) ― расказ од Ги де Мопасан од 1883 година. Вклучен е во збирката раскази „Госпоѓица Харие".

Резиме
------

На пазарниот ден во францускиот град Годервил, меѓу присутните биле и еден правен службеник (метр, maître) Хошкорн и неговиот непријател метрот Маланден. Шетајќи по патот, Хошкорн видел парче конец на патот и помислил дека ќе може да го искористи во иднина и така се наведнал да го земе. Тој забележал, сепак, дека Маланден гледа и знаел дека ќе се засрами ако Маланден го види како крева мал конец, па гордиот Хошкорн се однесувал како да бара нешто. Тој ден излегла вест дека некој го изгубил паричникот. Брзо, Маланден го обвинил Хошкорн дека го украл паричникот, а градот му поверувал, и покрај невиноста на Хошкорн. Градот Годервил не верувал дека Хошкорн е невин, иако некој го нашол паричникот на улица и го вратил. За иронија, Хошкорн умрел од скршено срце, очајувајќи да биде сметан дека е лажго.

Наводи
------

1. ↑  Guy de Maupassant, *Miss Harriet*, V. Havard, 1884, III-251 p. *WorldCat*

Надворешни врски
----------------

* *Конец* на Standard Ebooks

Предлошка:Ги де Мопасан
**Народен спас** (романски: *Catedrala Mântuirii Neamului Românesc*) е катедрала која треба да биде изградена во Букурешт, Романија. Нејзин архитект ќе биде Јоан Аугустин. Идеја за изградба на оваа црква произлегла уште за време по првата светска војна, кога биле направени и првите скици и проекти на црквата. Но за време на комунизмот, немало начин овој објект да биде изграден. По 1989 година повторно произлегла идејата за изградба на оваа црква. Но проектот бил одбиен од поголемата маса во Романија вклучувајќи ги и црковните лица кои тврделе дека оваа инвестиција би чинела многу скапо, и дека било потребно да се обрне повеќе внимание за реконструкција на останатите цркви кои за време на комунизмот биле напуштени.

Конечно во 2006 година било земено решение за изградба на оваа катедрала. Нејзината конструкција ќе чини над 8 милиони €.

Наводи
------

1. ↑  Sorin, Ionițe (12 April 2019). „Oficiul de Stat pentru Invenții și Mărci (OSIM): Catedrala Națională sau Catedrala Mântuirii Neamului – M04409 emisă în data de 03 noiembrie 2016". *Romanian Patriarhate (Basilica.ro)* (романски).

|  |  |
| --- | --- |
| Ризница | „Катедрала „Народен спас"" на Ризницата ? |

|  |  |
| --- | --- |
| Stub icon | *Оваа статија за црква или сличен христијански објект е никулец. Можете да помогнете со тоа што ќе ја проширите.** п
* р
* у
 |
**„*Кондисал Ајрадин паша*"** — македонска народна песна. Песната е посветена на некојси Ајрадин паша кој сакал да го нападне селото Галичник.

Текст
-----

-Кондисал Ајрадин паша, аман,
кондисал карши Галичник.  

Наличил силни топови, аман,  

да ми го горит Галичник.  

Галичник село големо, аман  

Стамбол на ѓузум пишано.

Извадил ѓузлум дулбија, аман,  

догледал чешма упија.  

На чешмата до две девојки, аман,  

две девојки и една невеста.  

Девојки платно белеа, аман,  

невеста вода носеше.

Излегол Тодор Попоски, аман,  

со ќеаните по него.  

Јагне сугаре носеа, аман,  

сељам на паша чинејет.  

Сељам на паша чинејет,  

да не го горит Галичник.

Жалба му падна на срце, аман  

дигна си силни топови.  

Дигна си силни топови, аман,  

не го запалил Галичник.  

Галичник, село големо, аман,  

в Стамбол на ѓузум пишано.

Надворешни врски
----------------

* Кондисал Ајрадин паша (текст и музика) на pesna.org
Фигура на покривот од Лудвиг Симек во Музејот Кунстисториш, Виена (Museumsstraße)Фигура на покривот од Лудвиг Симек во Музејот Кунстисториш, Виена (Museumsstraße)
**Исидор Милетски** (грчки: *Ισίδωρος ο Μιλήσιος*, 442 - 537) бил доцноантички архитект, математичар и физичар.

Исидор е најпознат е по тоа што заедно со Антимиј Тралски во периодот од 532 до 537 година ја проектирале катедралната црква Света Софија во Цариград, денешен Истанбул, Турција по наредба на византискиот цар Јустинијан I. Оваа катедрала била најголема во светот речиси илјада години, со изградбата на катедралата во Севиља во 1520 година

Исидор предавал физика во Александрија, а подоцна и во Цариград.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 32352572
* GND: 100950973
* ULAN: 500104527

 |

 |
***Кондордонот***, на латински ***Condorodon***, е род на изумрени цицачи од формацијата Кањадон Асфалто во периодот средната јура во басенот Кањадон Алсфалто во Патагонија, Аргентина, Јужна Америка. Видот на типот е *C. spanios*, опишан од Гаетано и Ругиер во 2012 година.

Класификација
-------------

Еден од само двете познати јужноамерикански еутриконодонти, кондородонот се разликува од малку постариот вид аргентоконодон, роднина на *волатицотериум*, во морфологијата на забите кои се во облик на катници. Тој е тесно поврзан со амфилостерскиот тендагуродон од периодот доцна јура од формацијата Тендагуру во Танзанија, Африка.

Наводи
------

1. ↑  L. C. Gaetano and G. W. Rougier. 2012. First amphilestid from South America: a molariform from the Jurassic Cañadón Asfalto Formation, Patagonia, Argentina. Journal of Mammalian Evolution
**Канцеларијата на Високиот комесар за човекови права на Обединетите нации**, попозната како **Канцеларија на Високиот комесар за човекови права** ( **ОХЦХР** ) или **Канцеларија** на **ООН за човекови права**, е одделение на Секретаријатот на Обединетите нации што работи на промовирање и заштита на човековите права што се загарантирани според меѓународното право и предвидени во Универзалната декларација за човекови права од 1948 година. Канцеларијата е основана од Генералното собрание на ООН на 20 декември 1993 година во пресрет на Светската конференција за човекови права во 1993 година.

Канцеларијата ја води Високиот комесар за човекови права, кој ги координира активностите за човекови права низ целиот систем на ООН и делува како секретаријат на Советот за човекови права во Женева, Швајцарија. Сегашниот висок комесар е Мишел Башеле од Чиле, кој го наследил Зеид Раад Ал Хусеин од Јордан на 1 септември 2018 година.

Во 2018-2019, одделот имал буџет од 201,6 милиони долари (3,7% од редовниот буџет на ОН), и околу 1,300 вработени со седиште во Женева и Њујорк. Советот е службен член на Комитетот на Групата за развој на Обединетите нации.

Функции и организација
----------------------

### Мандат

Мандатот на ОХЦХР произлегува од членовите 1, 13 и 55 од Повелбата на Обединетите нации, Виенската декларација и програма за акција и резолуцијата 48/141 на Генералното собрание од 20 декември 1993 година, со која Собранието ја основа функцијата Висок комесар за човекови права на Обединетите нации. Во врска со програмата за реформа на Обединетите нации (A / 51/950, став 79), ОХЦХР и Центарот за човекови права беа консолидирани во единствениот ОХЦХР на 15 септември 1997 година.

### Цел

Целите на ОХЦХР се:

1. Промовирање на универзално уживање на сите човекови права со давање практичен ефект на волјата и решеноста на светската заедница, изразена од Обединетите нации
2. Да игра водечка улога во прашањата за човековите права и да ја потенцира важноста на човековите права на меѓународно и национално ниво
3. Промовирање на меѓународна соработка за човекови права
4. Стимулирање и координирање на акција за човекови права во целиот систем на Обединетите нации
5. Промовирање на универзална ратификација и примена на меѓународните стандарди
6. Да помогне во развојот на нови норми
7. Поддршка на органите за човекови права и телата за набудување на договорите
8. Да одговори на сериозни повреди на човековите права
9. Да преземе превентивно дејствување за човекови права
10. Промовирање на воспоставување национална инфраструктура за човекови права
11. Да презема активности и операции на полето за човекови права
12. Да обезбеди едукација, информативни советодавни услуги и техничка помош во областа на човековите права

Наводи
------

1. ↑  „OHCHR | High Commissioner". Посетено на 7 февруари 2020.
2. ↑  „Brief history". Посетено на 5 September 2018.
3. ↑  „OHCHR | Funding and Budget". Посетено на 7 февруари 2020.
4. ↑  „OHCHR | Who we are". Посетено на 7 февруари 2020.
5. ↑  „UNDG Members". Undg.org. Архивирано од изворникот на 11 мај 2011. Посетено на 7 февруари 2020.
Портрет на Зеф Љуш Марку.
Извештај за пронаоѓањето на мртвото тело на Марку.
**Зеф Љуш Марку** (1885 — 2 декември 1920) — албански комунист, член на КПЈ. Тој бил прва жртва на „белиот терор" во Југославија.

Животопис
---------

Роден е во април 1885 година во Призрен. Во родното место завршил основно училиште и два класа гимназија, а потоа се преселил во Скопје. Таму најпрво работел како работник во Државниот монопол, а по Првата балканска војна, во 1912 година работел во Српско-француската банка. Во текот на тие години стапил во работничкото движење на Југославија и станал еден од главните активисти за ширење на социјалистичките идеи.

Станал член на КПЈ од нејзиното основање во 1919 година. Како делегат на Обласниот совет на КПЈ за Скопје, на 19 ноември 1920 година дошол во Ѓаковица, за да помогне на тамошната партиска организација во вршење на агитација за престојните избори за Уставотворното собрание на Кралството СХС, закажани за 28 ноември. Набрзо бил уапсен и бил убиен во затворот во Ѓаковица ноќта меѓу 2 и 3 декември 1920 година. По неговото убиство КПЈ организирала протести и демонстрации во Скопје и Белград.

Убиството на Зеф Љуш Марку се смета како прва жртва на „белиот терор" во Кралство Југославија, кој станал уште посилен по донесување на „Обзнаната", во декември 1920, и со Законот за заштита на државата од август 1921 година.

Според него е наречена една гимназија во Скопје.
**Кирстен М. Парис** е австралиски урбан екологист, професор по урбана екологија на Факултетот за екосистем и науки за шума на Универзитетот во Мелбурн и почесен соработник на Кралските ботанички градини Викторија. Таа исто така го предводи истражувачкиот центар на Националната програма за наука за животната средина за чист воздух и урбани предели (CAUL).

Ран живот и образование
-----------------------

Родена е во Кју, Викторија во 1969 година. Во 1993 година добила диплома (Hons) од Универзитетот во Мелбурн, а во 1994 година дипломирала од истата институција. Таа е докторирана на Националниот универзитет во Австралија во 2000 година.

Кариера
-------

Таа работела како предавач и истражувач во Австралија и САД пред да се приклучи на Универзитетот во Мелбурн во 2007 година.

Добила грантови за истражување од Австралискиот совет за истражување, Одделот за животна средина и енергија и други владини агенции. Таа објавила една книга како единствен автор, *Екологија на урбани средини* (Вајли Блеквел, 2016), изменет том, *Градови за луѓе и природа* (CAUL Hub, 2020), повеќе од 60 истражувачки трудови и пет поглавја од книги.

Нејзиното истражување ужива значително внимание во медиумите, со над 300 извештаи пренесени од австралиски и меѓународни медиуми.

Научни придонеси
----------------

Парис работи на екологијата на урбаните области со посебен акцент на водоземците, биоакустиката и комуникацијата со животните, методите на биолошко истражување и етиката на еколошките истражувања.

Парис е признат како особено делотворен научен комуникатор. Таа го освоила научниот слем на британското еколошко друштво во 2016 година  и била финалист на австралискиот национален натпревар за свежи науки во 2004 година. Таа заедно го свикува Истражувачкото поглавје на Еколошкото друштво на Австралија за комуникација со науката.

Наводи
------

Надворешни врски
----------------

* Веб-страница на Кирстен Парис

1. ↑  „About me". WordPress. Посетено на 16 November 2019.
2. ↑  „Ecology of Urban Environments".
3. ↑  „Traffic noise wiping out Melbourne's frogs?". *ECOS Magazine*. 2010. Посетено на 15 August 2014.
4. ↑  Parris, Kirsten M. Sarah C. McCall, Michael A. McCarthy, Ben A. Minteer, Katie Steele, Sarah Bekessy, and Fabien Medvecky. "Assessing ethical trade‐offs in ecological field studies." Journal of applied ecology 47, no. 1 (2010): 227-234.
5. ↑  „Frog in an urban pond". Посетено на 16 November 2019.
6. ↑  „Fresh Science alumni". *Fresh Science*. Архивирано од изворникот на 23 August 2014. Посетено на 15 August 2014.
**Загатка** — игра, проблем или играчка која ја тестира генијалноста или знаењето на една личност. Во загатката, од решавачот се очекува да ги состави парчињата на логичен начин, со цел да дојде до правилно или забавно решение на сложувалката. Постојат различни жанрови на загатки, како што се крстозбори, сложувалки за пребарување зборови, сложувалки со бројки, загатки за врска и логички загатки.

Загатките честопати се создаваат за да бидат форма на забава, но исто така можат да произлезат од сериозни математички или логички проблеми. Во такви случаи, нивното решение може да биде значаен придонес во математичките истражувања.

Етимологија
-----------

Наводи
------

1. ↑  Kendall G.; Parkes A.; and Spoerer K. (2008) *A Survey of NP-Complete Puzzles*, International Computer Games Association Journal, 31(1), pp 13–34.
Acetic acid, CH3COOH, is composed of a methyl group, CH3, bound chemically to a carboxylate group, COOH. The carboxylate group can lose a proton and donate it to a water molecule, H20, leaving behind an acetate anion CH3COO- and creating a hydronium cation H3O. This is an equilibrium reaction, so the reverse process can also take place.Оцетна киселина, слаба киселина, донира протон (водороден јон, обележан со зелена боја) на вода во реакција на рамнотежа за формирање ацетат јон и хидрониум јон .
Во хемијата и биохемијата, **киселинска дисоцијациона константа** (***K*a**) е специфичен вид на рамнотежна константа што укажува на степенот на дисоцијација на водородните јони во киселина. Рамнотежата е онаа на протонскиот трансфер од киселина, HA, до вода:

HA(aq) + H2O(l) → H3O+(aq) + A–(aq)
{\displaystyle K\_{a}={\frac {[{\mbox{H}}\_{3}{\mbox{O}}^{+}][{\mbox{A}}^{-}]}{[{\mbox{HA}}]}}}
Рамнотежата често се пишува како "H+(aq)", што ја рефлектира Бренстед-Лауриевата теорија за киселините:

HA(aq) → H+(aq) + A–(aq)
Бидејќи оваа константа се разликува за секоја киселина и е многу варијабилна, киселинската константа е често презентирана од адитивната инверзија на нејзиниот логаритам:

p*K*a = −log10 *K*a
Со употреба на киселинската дисоцијациона константа може да се одредат концентрацијата на киселината, нејзината конјугирана база, протоните и хидроксидите. Ако некоја киселина е делумно неутрализирана, *K*a исто така моѓе да се користи за пронаоѓање на pH вредноста на добиениот пуфер.
**Зибесе** (германски: *Sibbesse*) — поранешна општинска заедница во округот Хилдесхајм, во сојузната покраина Долна Саксонија, Германија. Нејзиното седиште било во општината Зибесе. На 1 ноември 2016 година била распуштена.

Грб на Зибесе
Општинската заедница Зибесе се состоела од следниве општини:

1. Аденштет
2. Алмштет
3. Еберхолцен
4. Зибесе
5. Вестфелд

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 248280165
* GND: 4595945-6

 |

 |

|  |  |
| --- | --- |
| Stub icon | *Оваа статија за место во Долна Саксонија е никулец. Можете да помогнете со тоа што ќе ја проширите.** п
* р
* у
 |

Координати: 52°03′00″ N; 9°54′00″ E﻿ / ﻿52.050° СГШ; 9.900° ИГД﻿ / 52.050; 9.900
**Захариј Ерусалимски** бил Патријарх на Ерусалим и христијански светец.

Во времето на императорот Ираклиј I, сасанидскиот цар Хозрој го зазел градот Ерусалим, во 614 година. Според христијанските верувања во тоа време бил во Персија однесен и Вистинскиот Крст, а заедно со него како заложник бил однесен и самиот Захариј. Захариј oстанал 14 години во ропство. Подоцна Ираклиј го приморал персискиот цар да го врати Чесниот Крст со патријархот и преостанатите робови во Ерусалим. Самиот цар Ираклиј го внесол Крстот на својот грб во светиот град. Oстанатите свои денови св. Захариј ги поминал во мир. Починал во 631 година.

Православната црква неговиот ден го чествува на 21 февруари.

Наводи
------

1. ↑  „Охридски пролог" стр. 73

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 74259324
* GND: 103153675
* SUDOC: 187542406
* BNE: XX1341813

 |

 |
A = заглавие; B = подножје
Заглавие во речник
**Заглавие на страница** - во типографијата дел сместен над главниот текст. Заглавието овозможува брза ориентација и навигација во рамките на пишаното дело. На пример, заглавието го содржи името на авторот и насловот на делото, насловот на отвореното поглавје, итн. Во речниците и енциклопедиите вообичаено е во заглавието на левата страна да стои почетниот збор или поим кој се содржи на таа страна, а на десната страна да стои последниот обработуван збор или поим. На хипермедијалните мрежни места податоците во заглавието често се хиперврски.

За целите на ориентација и навигација може да послужи и подножјето кое се наоѓа на дното на страницата. Во отсуство на дефинирани стандарди, содржините во заглавието и подножјето понекогаш меѓусебно си ги менуваат местата. Во некои случаи, елементи на заглавието се сместуваат во подножјето, како името на книгата или на поглавјето, името на авторот или други информации.

Компјутерска обработка на текст
-------------------------------

Програмите за обработка на текст вообичаено обезбедуваат формирање на заглавие кое е со многу ситни измени од страна до страна, на пример посебна положба на информацијата или порамнувањето на лева и десна страна.

Поврзано
--------

Подножје на страница
Ида Гранквист
**Ида Гранквист** (12 ноември 1872 – 10 март 1949) била шведска мисионерка. Таа напишала 26 книги поезија и превела стотици текстови на isiZulu додека беше мисионер во Јужна Африка. Таа била критикувана затоа што зборувала од говорница (како маж) додека била во Шведска.

Животот
-------

Гранквист е родена во 1872 година во црковната парохија Ракеби. Нејзини родители биле Ајда и Јоханес Гранквист кој бил свештеник. Таа го добила второто место од Шведската академија за нејзиниот циклус песни *Гранзус* во 1899 година и ја објавила првата од нејзините 26 книги поезија *„Дром"* во 1900 година. Таа била посветена на нејзиниот татко и напишала една од нејзините збирки песни во почит во 1907 година. Тие зборуваат за мисијата и по неговата смрт таа била прифатена како мисионерка. Во тоа време, ова било најблиску до тоа да бидат свештеници бидејќи не им било дозволено да проповедаат, но како мисионерки, жените можеле да раскажуваат „приказни".

Таа се вратила во Шведска во 1915 година и повторно се посветила на мисионерската работа во 1921 година.

Таа била критикувана затоа што зборувала од говорница (како маж) додека била во Шведска.

Нејзиното здравје нареди да се врати во Упсала во 1928 година, каде што отиде да работи во мисионерската канцеларија на Шведската црква. Во 1936 година била објавена книга со химни на isiZulu, *Trospsalmer* (на шведски), а химните биле речиси целото создавање или превод на Granqvist. Таа продолжи во мисионерската канцеларија до 1941 година. Таа се преселила во Гетеборг каде што умрела во 1949 година.

Наводи
------

Дополнително читање
-------------------

* Ida Granqvist at Svenskt kvinnobiografiskt lexikon


1. 1 2  „skbl.se - Ida Granqvist". *www.skbl.se*. Посетено на 2020-01-31.
2. ↑  „Ida Granqvist - Svenskt Biografiskt Lexikon". *sok.riksarkivet.se*. Посетено на 2020-01-31.
**Колонка** (полски: *Kolonka*) е село во Мазовското Војводство, Радомски округ, Полска. Од 1975 до 1998, селото припаѓало на поранешното Радомското Војводство.

За време на Втората светска војна, во шумата кај Колонка дејствувала герилската група „Армија Крајова". Поручникот Лонгин Дабковски и Станислав Сичек „Јелен" ја презеле командата врз оваа група.

Од 1945 до 1975, селото припаѓало на поранешното Келечкото Војводство, а од 1975 до 1998 на поранешното Радомско Војводство.

Во Колонка се наоѓа стадионот на Народниот спортскиот клуб „Јодла Једлниа-Летниско" (LKS Jodła Jedlnia-Letnisko) (од 1949).

### Слики

* Станислав Сичек, познат борец од 1939 до 1945 од КолонкаСтанислав Сичек, познат борец од 1939 до 1945 од Колонка
* Споменик во шумата кај КолонкаСпоменик во шумата кај Колонка
* Капела во шумата кај КолонкаКапела во шумата кај Колонка
* Стадионот во КолонкаСтадионот во Колонка

|  |  |
| --- | --- |
| Stub icon | *Оваа статија место во Полска е никулец. Можете да помогнете со тоа што ќе ја проширите.** п
* р
* у
 |
Идаркоф, една од ниските планини во шумата Идар
**Идарска Шума** (германски: *Idarwald*, келтски: *„ид ар"*, ридска шума над земјиштето) — дел од нискиот планински венец Хунсрик во сојузната покраина Рајнланд-Пфалц, Германија .

Географија
----------

Ридот лежи во окрузите Бернкастел-Витлих и Биркенфелд во североисточниот дел на Природниот парк Сар-Хунсрик. Се наоѓа повеќе или помалку во триаголникот образуван од селата Морбах (на северозапад), Рауен (североисток) и Идар-Оберштајн (југоисток), но освен од Морбах — не се протега до овие места. Основните карпи првенствено се состојат од долни девонски кварцити .

Планини
-------

Меѓу највисоките планини во Идарската шума се:

* Еден ден Цвај Штајнен (766 м)
* Калајд (766 м)
* Штајнгерителкопф (757 м)
* Руппелштајн (755 м)
* Идаркопф (746 м) - крунисан од кулата Идаркоп
* Узаркопф (724 м)

Поврзано
--------

* Хунсрик
**Захра Камалфар** е иранска бегалка која живее во Канада. Таа беше по потекло од муслиманската секта Дервиш, а нејзиниот сопруг беше погубен во ирански притвор. По смртта на нејзиниот сопруг, таа избега од земјата со синот Давуд и ќерката Ана од Турција побегнаа во Русија. Од Русија, семејството планирало да замине во Германија, а потоа да побара политички азил во Канада. Кога Камалфар отиде во Германија, германските власти ја вратија назад во Русија. Русија планираше да ја депортира назад во Иран, но тие не го сторија тоа. Наместо тоа, таа живеела на меѓународниот аеродром Шереметјево десет месеци, а конечно заминала во Канада каде што престојува од 15 март 2007 година.

Порака за молба од Захра Камалфар од аеродромот Шереметиво
----------------------------------------------------------

Во саботата на 18 ноември 2006 година, Захра Камалфар ја пренесе следнава видео порака од аеродромот Шереметиво:

Немаме каде да спиеме, нема каде да се одмориме и немаме каде да се капеме.
Моите деца не виделе сонце 16 месеци, тие се без сончева светлина. Тие не виделе ниту дневна светлина ниту ноќ.
Животот овде е многу тежок. Моите деца немаат каде да се тушираат за да се исчистат.
Овде вода е од тоалетот, ние пиеме од тоалетот.
Во тоалетот ја полниме кофата со вода среде ноќ далеку од очите на надлежните, за да се избањаме.
Немам каде да ги перам алиштата, а сите врати се блиску до нас.
Овде не не почитуваат, полицијата не нападна, ни ги фрли работите на сред транзитната сала, тие ме туркаа, јас удрив во ѕидот и ми капеше крв од устата. Тие ми рекоа дека имаат премногу персонал, и да не седам таму. Секоја вечер нè прашуваа: Која си ти? Каде одиш ти? Овде нема човечност, нема човекови права, никој не се грижи за нас, никој не го слуша нашиот крик, а сите врати се блиску до нас.
Спиеме на ладен под.
Мојот син има 12 години,а забите му паѓаат. Со свои раце му извадив три заба без лек.
Молам да ни дојдете на помош и да не спасите од овој пекол.
Ќерка ми е болна, таа има кафени дамки по целото тело, и паѓаат забите, треба да оди на стоматолог.
Ве молиме помогнете ни.

Наводи
------

1. ↑  „Emotional reunion for Iranian family at Vancouver airport". CBC News. 2007-03-15. Посетено на 2012-05-12.
2. ↑  „Plea message from Zahra Kamalfar". *YouTube*. PajamasMedia. 2006-10-18.

Поврзано
--------

* Лице без државјанство, луѓе кои се во неизвесност за легална имиграција и технички не им е дозволен влез во која било земја.
* Мехран Карими Насери
* Фенг Женгху
* Хироши Нохара
* Санџај Шах
* Список на луѓе кои живееле на аеродроми
Ида Гисико-Шпарк (1901)
 Ида Гисико-Шперк: „Летен пејзаж" (1892)
**Ида Ема Шарлота Гисико-Сперк** (1859–1940) била шведска сликарка која станала членка на колонијата на уметници Онингеби на Оландските Острови. Таа е запаметена по нејзините пејзажи во масла.

Биографија
----------

Родена на 18 ноември 1859 година во Стокхолм, Ајда Гисико била ќерка на трговецот на големо Карл Самуел Гисико. Нејзиниот брат Карл Едвард бил оженет со Ида Бјорк, сестрата на шведскиот уметник Оскар Бјорк. Студирала во Париз на крајот на 1890-тите. Таа била пријателка на финската уметница Хана Ронберг и во Париз и во Онингеби каде се приклучила на колонијата на уметници. 

Во 1894 година се омажила за данскиот администратор Јохан Алберт Сперк и се преселила во Данска. Таа починала во 1940 година.

Наводи
------

 



1. ↑  „Gisikp-Spârck, Ida Emma Charlotta" (Swedish). Svenskt porträttgalleri. Посетено на 21 March 2017.CS1-одржување: непрепознаен јазик (link)
2. 1 2 3  „Ida Gisiko-Spärck" (Swedish). Konstnärslexikonett Amanda. Посетено на 21 March 2017.CS1-одржување: непрепознаен јазик (link)
Колска или мосна вага е мерен инструмент за мерење на масата на камионите со или без товар.
 Колска вага во постројка за вадење чакал.
**Колска вага** или **мосна вага** — мерен инструмент за мерење на масата на камионите со или без товар. Најчесто се изведува како фиксна платформа на ниво на возната лента или малку над неа. Во случај на колска вага од класична конструкција, постаментот се потпирал на механизам со лост кој се урамнотежувал со противтегови и на тој начин се мерела масата. Денес колската вага се изведува како електронска. Под платформата на која се вози возилото има сетилници, обично тензометарски мерни ленти, со кои преку деформациите, со помош на компјутер, посредно се мери масата на возилото (тензометрија). Колската вага се користи за одредување на количината на материјал при превоз на материјал со камион, цистерна, вагон и слично. Затоа, прво се мери празното возило, а потоа натовареното, па масата на товарот се одредува како разлика помеѓу двете измерени вредности. Таквото мерење често е само контрола, бидејќи при полнење на материјалот, неговата количина може да се мери со други постапки и уреди (на пример, со мерење на протокот на течности).

Тензометрија
------------

**Тензометријата** е збир на методи за одредување на деформациите на механичките конструкции или нивните делови. Се мери со помош на механички, електрични или оптички мерни уреди, кои во основа мерат микродеформации, врз основа на кои се пресметуваат вкупните деформации и напрегања. Во зависност од методот на мерење и видот на испитувањето, измерените деформации (т.н. мерни основи) можат да бидат помали од еден милиметар, па до неколку сантиметри. Мерниот уред се нарекува **тензиометар** и треба да се разликува од тензиометарот кој го тестира површинскиот напон на течностите.

Наводи
------

1. ↑   **mosna vaga**, "Hrvatska enciklopedija", Leksikografski zavod Miroslav Krleža, www.enciklopedija.hr, 2015.
2. ↑   **tenzometrija**, "Hrvatska enciklopedija", Leksikografski zavod Miroslav Krleža, www.enciklopedija.hr, 2015.
Русија во Европа и Азија
  Европа  Азија
**Европска Русија** се однесува на западните предели на Русија кои лежат на Европско тло. Тие претставуваат околу 3.960.000 км2, и претставуваат 40% од територијата на Европа. Источните граници се дегинираат со планината Урал и јужните со границата на Казахстан. Овие граници ги вклучува и Москва и Санкт Петербург, кои се два најголеми руски града.

Околу 78% од вкупното руско население живее во Европска Русија, или 110.000.000 од вкупните 141.000.000 со околу 27 жители на км2. Терминот „Европска Русија" се користел и во времето на Руската Империја.

Поврзано
--------

* Источноевропска Низина
* Азиска Русија

Наводи
------

1. ↑  Vishnevsky, Anatoly (2000-08-15). „Replacement Migration: Is it a solution for Russia?" (PDF). United Nations Population Division, Department of Economic and Social Affairs. стр. 6. Посетено на 2008-01-14.

Етничка карта на Русија пред Првата светска војна
**Играчка конзола** или **конзола за видеоигри** е интерактивен компјутерски систем што произведува видео сигнали кои се користат со уред со екран (како телевизор, монитор, итн) за прикажување на видеоигра. Изразот „играчка конзола" се користи за машина направена за купувачите да ја користат само за играње видеоигри, наспроти компјутер, којшто има многу други намени, или аркадни машини, кои се наменети за локали кои наплаќаат за играње.

Надворешни врски
----------------

* Преглед на системи за видеоигри и водичи Архивирано на 7 мај 2010 г. (англиски)
* Системи за видеоигри - изрази (англиски)

|  |  |
| --- | --- |
| Stub icon | *Оваа статија поврзана со видеоигри е никулец. Можете да помогнете со тоа што ќе ја проширите.** п
* р
* у
 |
Младиот Вертер пишува писмо откако се одлучил да се самоубие, кулминација на Гетеовите Страдањата на младиот Вертер
**Епистоларен роман** — вид на роман кој е раскажан како збир од документи, најчесто писма. Под поимот се подразбираат и романи кои се напишани како дневници или исечоци од весник. Од неодамна, електронски „документи" како радио снимки, блогови и е-пошта се влезени во употреба. Зборот *епистоларен* доаѓа од старогрчкото ἐπιστολή *epistolē*, што значи писмо. Преку оваа форма, писателот може да покаже разновидни гледни точки на различни ликови, наместо да се потпира на вообичаената техника на сезнаечки раскажувач.

Познати примери од светската книжевност се романите: *Страдањата на младиот Вертер* на Јохан Волфганг фон Гете, *Дракула* на Брам Стокер и *Опасни врски* на Пјер Шодерло де Лакло. Во поново време популаризирани се романи кои во целост претставуваат интимен дневник на некој од ликовите, a многу романи и делумно користат писма или извадоци од весник со цел зајакнување на вистинитоста на настаните.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

Наводи
------
**Епитетот** граматички гледано, скоро секогаш е придавка, или повеќе придавки придодадени кон именката. Епитетот се употребува за сликовито да се истакне некое својство на предметот.
Има повеќе видови на епитети.
Генерално тие се делат на живи, неживи или мртви и постојани.

Живи епитети
------------

Живи епитети се нарекуваат оние епитети со кои се постигнува силен поетски ефект. Тие се разликуваат од другите епитети по тоа што не се таму единствено да го опишат простиот надворешен изглед на именките, туку да придонесат кон поголема сликовитост. Затоа уште се нарекуваат и украсни епитети. Мора да постои некаква сличност помеѓу живиот епитет и реалните особини на именката (оригиналниот мртов епитет).

Пр.

Наместо да кажеме „црвено јаболко", велиме „крваво јаболко" и сл.

Мртви епитети
-------------

Кога велиме за јаболкото дека е црвено, наместо крваво, сме употребиле т.н. мртов епитет. Познати се уште и како прозни епитети поради фактот што почесто ги наоѓаме во прозата отколку во поезијата. Овој вид на епитети се претставени со вообичаени чести придавки. Овие епитети се употребуваат само за да се даде прост опис на именката, без да се добие некој друг посилен емоционален ефект.

Пр.

Кога наместо да кажеме „гневно" или „бесно" море, велиме едноставно „немирно" море, тоа е мртов епитет

Постојани епитети
-----------------

Покрај овие два вида на епитети постојат уште итн. постојани епитети. Тие се нарекуваат постојани зашто многу често, скоро секогаш ги среќаваме во литературата, со соодветната именка. Затоа уште се наречени и „клиширани" епитети. Најчесто ги среќаваме во народната поезија.

Пр.

„поле шарено", „гора зелена", „бисер-грло" итн.
*Зевкиј и Пархасиј*, Јоаким фон Зандрарт, 1675
*Зевкиј избира модели од најубавите девојки на Кротона* (1789) од Франсоа Андре Винсент
**Зевкиј** и **Пархасиј** — сликари од Ефес во V век п.н.е.. Зевкиј бил дворски уметик во македонската престолнина Пела, повикан од кралот Архелај I. Двајцата се спомнуваат во книгата „Природознание" на Плиниј Постариот во контекст на натпреварот кои двајцата го одржиле за да одредат кој од нив е подобар уметник (како и за титулата „Најдобар уметник на светот"). Кога Зевкиј ја тргнал завесата од неговата слика со гроздови, тие изгледале толку примамливо, што птици долетале од небото за да ги колват. Потоа тој го замолил Пархасиј да го направи истото со неговата завеса. Кога се открило дека всушност самата завеса била сликата на Пархасиј, Зевкиј морал да признае пораз, бидејќи додека неговото дело ги измамило очите на птиците, Пархасиј ги измамил очите на еден уметник.

Најважните дела на Зевкиј се: *Хелен*, *Устоличениот Зевс* и *Малиот Херкул дави змија*. Сликал и собрание на боговите, Ерос крунисан со рози, а ги сликал и Алкмен, Менелај (атлетичар), Пан, окованиот Марсиј и др.

Смрт
----

Се вели дека Зевкс насликал некоја старица, која потем му се видела толку смешна, што се изнасмеал до смрт. По смртта, неговите дела биле однесени во Рим и Византија, но подоцна исчезнале за времето на Павзаниј и до денес ниедно не е пронајдено.

Поврзано
--------

* Пархасиј
* Мртва природа
* *Тромп л'еј*

  


|  |  |
| --- | --- |
| Stub icon | *Оваа статија за сликар е никулец. Можете да помогнете со тоа што ќе ја проширите.** п
* р
* у
 |
**Загреј** бил син на Зевс кој во тајност е зачнат со Персефона пред нејзиниот вујко Ад да ја однесе во подземниот свет.

Бесмртност
----------

Зевс им наредил на синовите на Реја, кретски Курети да го чуваат Загреј во колевка на планината Ид. Но Титаните, непријатели на Зевс ги измамиле чуварите и кога тие заспале го измамиле и Загреј да излезе од пештерата па го нападнале. Загреј се борел со умешнноста да се претвора во разни живи битија, во Зевс, Крон, во птици, животни, но на крајот кога се претворил во бик, непријателите го грабналае и го изеле неговото живо месо.
Атена се појавила во време на крвавата гозба, му го спасила срцето на Загреј, го затворила во фигура од гипс и му вдахнала живот. Така тој станал бесмртен а коските му биле погребани ви храмот во Делфи. Зевс ги убил Титаните со гром.

Наводи
------

1. ↑  Robert Grevs, Grčki mitovi, Nolit, Beograd, 1992, str. 106 - 107.
**Зебниц** (германски: *Sebnitz*) — град во округот Саксонска Швајцарија-Источни Рудни Планини, во сојузната покраина Саксонија, Германија.

Географија
----------

Градот Зебниц се наоѓа во долината на реката истоимената река и нејзината странична долина помеѓу 250 и 460 метри надморска височина, помеѓу планините на Саксонска Швајцарија и Лужичките Гори. Топографски, самиот град се наоѓа во западниот дел на Лужичките Гори. Бидејќи природниот регион Саксонска Швајцарија е многу блиску, пејзажот околу градот е многу разновиден. Локалниот рид околу Зебниц е Танцплан, кој е на чешка територија.

Како единици на градот, освен самиот град, се и Шенбах (припоена во 1935), Хајнерсдорф (припоена во 1920), Хертигсвалде (припоена во 1950) и Хинтерхермсдорф (припоена во 1998). Хитерхермсдорф се наоѓа 5 километри југоисточно од Зебниц. Бидејќи е одвоена од остатокот на Зебниц со општината Кирничтал, таа создава енклава.

Историја
--------

Зебниц бил првпат споменат во документ од 1223/1241 кој бил наменет за границата помеѓу кралството Бохемија и бискупијата Мајсен. Во 1451 бил првпат споменат како град. Новото градско собрание било изградено во 1714/1715, но било уништено со бројни други градби, меѓу нив и училиштето, во пожар во 1854. Околу 1900 Зебниц станал центар на производството на вештачки цвеќиња. Од 1952 до 1994, градот бил административен центар на округот Зебниц. Зебниц бил домаќин на фестивалот „Tag der Sachsen" (Ден на Саксонија) во 2003.

Сообраќај
---------

Железничката станица Зебниц е опслужувана од *Städtebahn Sachsen*, која одржува линии на секои два часа помеѓу Пирна, Нојштат во Саксонија, Зебниц и Бад Шандау.

Наводи
------

1. ↑   „Тековно население по општини во 2020 г.". *Статистичка служба на Саксонија*. јуни 2020. (германски)

|  |  |  |  |  |
| --- | --- | --- | --- | --- |
| 

| * п
* р
* у
Градови и општини во округот Саксонска Швајцарија-Источни Рудни Планини |
| --- |
|  |
| 
* Алтенберг
* Бад Готлојба-Бергисхибел
* Бад Шандау
* Баневиц
* Баретал
* Вилсдруф
* Гласхите
* Гориш
* Диполдисвалде
* Дирерсдорф-Дитерсбах
* Дома
* Дона
* Дорфхајн
* Зебниц
* Кенигштајн
* Клингенберг
* Крајша
* Либштат
* Ломен
* Миглицтал
* Нојштат во Саксонија
* **Пирна**
* Рабенау
* Рајнхартсдорф-Шена
* Ратен
* Ратмансдорф
* Розентал-Билатал
* Тарант
* Фрајтал
* Хајденау
* Хартмансдорф-Рајхенау
* Хермсдорф
* Хонштајн
* Штат Велен
* Штолпен
* Штрупен

 | ГрбГрб |

 |

|  |  |
| --- | --- |
| Stub icon | *Оваа статија за место во округот Саксонска Швајцарија-Источни Рудни Планини е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 248113009
* GND: 4106841-5
* NKC: ge807064

 |

 |